Public procurement notice: Contract Award Notice
Published: 2025-01-24
Buyer: Vejdirektoratet
Country: DK
Region: DK011
Contract type: Services
Procedure: Open procedure
CPV classification: 71313000: Environmental engineering consultancy services
Estimated value: 9000000 DKK
Award criteria: price, quality

Technical requirements: 3. Limfjordsforbindelsen er politisk vedtaget ved ”Lov om anlæg af en tredje Limfjordsforbindelse” LOV nr. 624 af 11/06/2024, der trådte i kraft den 1. juli 2024. Den samlede projektbevilling er på ca. 8 mia. kr.
3. Limfjordsforbindelse omfatter anlæg af en cirka 20 kilometer lang firsporet motorvej i Egholmlinjen med forbindelse til E45 Nordjyske Motorvej i syd og E39 Hirtshalsmotorvejen i nord. Motorvejen føres vest om Aalborg og hen over øen Egholm. Motorvejen føres under Limfjordens sydlige løb Sønderdyb i en tunnel og over Limfjordens nordlige løb Nørredyb på lavbroer. Ud over det ca. 2 km lange tunnelanlæg under Limfjordens sydlige løb omfatter anlægget ca. 18 km motorvej i åbent land med to udfletningsanlæg, fem tilslutningsanlæg, ombygning af en række lokale veje og stier, nedrivning af broer, ombygning og sideudvidelse af broer, etablering af støjskærme, ca. 50 bygværker heraf ca. 38 faunapassager, to dalbroer (tvillingebroer) og to lavbroer (tvillingebroer).
_______________________________________________________________________________________________
Nærværende udbud omfatter, men er ikke begrænset til: 
•	Undersøgelse af flagermus, andre bilag IV arter, kortlagte og endnu ikke kortlagte forureninger
•	Afrapportering af undersøgelser og rådgivning vedr. afværgetiltag
•	Udarbejdelse af myndighedsansøgninger, bidrag til myndighedsplan og -notater
•	Udarbejdelse af plan for håndtering af forurenet jord samt plan for affaldshåndtering
•	Projektering af og udarbejdelse af plejeplaner for erstatningsnatur; vandhuller, eng, mose, overdrev, rigkær, fredskov og varig natur
•	Undersøgelse og beskrivelse af håndtering af grundvand og overfladevand samt udledninger til vandmiljøet, herunder udføre beregninger med henblik på eventuelle justeringer af behovet for varig natur.
•	Rådgivning om vandløbsomlægninger
•	Udarbejdelse af anlægsstøjhandlingsplan
•	Vurdering og beskrivelse af nødvendige supplerende screeninger og miljøvurderinger i forbindelse med ændringer. 
•	Bistand ved udbud af entreprisearbejder.
•	Projektopfølgning i udførelsesfasen.
Der henvises til udbudsmaterialet for en nærmere gennemgang af projektet.
Vurdering af underkriteriet er beskrevet i udbudsmaterialet.
I henhold til lov om Klagenævnet for Udbud gælder følgende frister for indgivelse af klage:
Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller klagenævnslovens § 2, stk. 1, nr. 1, når underretningen er ledsaget af en begrundelse for beslutningen.
I andre situationer skal klage over udbud være indgivet til Klagenævnet for Udbud inden:
1. 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2. 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3. seks måneder efter, at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. klagenævnslovens § 2, stk. 2, eller udbudslovens § 171, stk. 4.
4. 20 kalenderdage regnet fra dagen efter, ordregiveren har meddelt sin beslutning, jf. udbudslovens § 185, stk. 2. 
Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. klagenævnslovens § 6, stk. 4. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1.
Kontraktens varighed er udtryk for et skøn, da den afhænger af anlægsprojektets varighed. Det forventes, at rådgiver er tilknyttet i hele projektperioden.


Winner: Publications Office of the European Union
Number of bids: 0